Els Ludi Saguntini conclouen amb  'La Pompa' i 'Totum Latine'
28 d’abril 2023

![](/media/0mblcf4p/img_9743_c.jpg?width=850&height=566.6666666666666)

La setmana dedicada a la cultura clàssica ha arribat al seu punt final després de la desfilada de _La Pompa_ i _Totum Latine_, que han clausurat els _Ludi Saguntini_ MMXXIII en la seua XXV edició, que enguany ha acollit 14.000 alumnes, aproximadament.

_La Pompa_ ha estat dedicada a Enrique Martínez Cossent, expresident de _Ludere et Discere_ i als 25 anys dels tallers d'esta mateixa associació. _La Pompa_ ha recorregut el barri antic del municipi, concretament des de la _Domus Baebia_ fins al Teatre Romà. Després d'esta desfilada, han realitzat en el Teatre Romà una representació per part dels integrants de _La Pompa._

_![](/media/tjtlmglc/img_9772_c.jpg?width=850&height=566.6666666666666)_

En l'acte també ha participat el regidor d'Educació, Josep Manuel Tarazona, qui també ha format part de _La Pompa_. Les associacions _Ludere et Discere, Prósopon_ i Culturaclasica.com han realitzat el lliurament de premis Certamen Hermes a l'alumnat i han agraït, tant a l'organització d'esta nova edició com a tots i totes les assistents per la seua col·laboració i participació. En este sentit, han explicat el significat que té este esdeveniment per a la ciutat i el progrés d'esta tradicional setmana.

El regidor d'Educació, Josep Manuel Tarazona ha donat les gràcies a tota l'organització pel treball realitzat i per ensenyar el coneixement de la cultura clàssica perquè **«és la base de la nostra civilització, el nostre passat i també el nostre present»**. Així mateix, ha manifestat que han sigut uns molt bons _Ludi Saguntini_ i convida els joves a participar en la pròxima edició.

![](/media/bxeoe34a/img_9970_c.jpg?width=850&height=566.6666666666666)

El XXVI Festival de Teatre Grecollatí de Sagunt, finalitzarà dissabte que ve 17 de juny amb l'obra _La Suegra_ de Terenci, representada pel grup Clípeo Teatro de l'IES Santa Eulalia de Mèrida.

![](/media/qlppayph/img_9827_c.jpg?width=850&height=566.6666666666666)

![](/media/wrabizkj/img_9981_c.jpg?width=850&height=566.5333960489182)

*   [](http://www.facebook.com/sharer.php?u=https://aytosagunto.es/va/actualitat/els-ludi-saguntini-conclouen-amb-la-pompa-i-totum-latine/ "Facebook")
*   [](http://twitter.com/share?url=https://aytosagunto.es/va/actualitat/els-ludi-saguntini-conclouen-amb-la-pompa-i-totum-latine/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-ludi-saguntini-conclouen-amb-la-pompa-i-totum-latine/ "Linked In")
*   [](mailto:?body=https://aytosagunto.es/va/actualitat/els-ludi-saguntini-conclouen-amb-la-pompa-i-totum-latine/)